06/03/2015 | Administración LocalMunicipal
Culleredo
Urbanismo
Notificación a D. Juan Ramos Barbeito

De conformidade co artigo 59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, procedese á publicación da Resolución núm.248 de data 20.02.2015, pola que se declara o estado de ruína dunha edificación situada na avda. de Vilaboa núm.152 (parroquia de Rutis), no Taboleiro de edictos deste Concello e no BOP ao obxecto de que sirva de notificación a D. Sukhbir Van Beek Maijo. “Por Resolución núm.650 de data 23.04.2014 acordouse a incoación de expediente para a declaración, no seu caso, do estado de ruína da edificación situada na avda. de Vilaboa nº 152, da parroquia de Rutis deste termo municipal, con referencia catastral 0167224NH5906N0001JG. Emitido informe polo xefe do Servizo de Arquitectura e Urbanismo de data 17.03.2014 no que se pon de manifesto: Encontrase en solo urbano non consolidado. A vivenda obxecto deste informe é unha construción de planta baixa duns 90 anos de antiguidade. Executouse con muros de carga de cachotería ordinaria e con fachada revestida, os ocos reforzáronse cunha estrutura de marcos de madeira. Desapareceu a cuberta e o forxado e parte dos muros exteriores. A casa encontrase deshabitada. Encontrase todo destruída e chea de maleza. De acordo co disposto na Lei 9/2002, do 30 de decembro, de ordenación urbanística e protección do medio rural de Galicia, artigo 201.2, dispón: “2. Declararase o estado ruinoso nos seguintes supostos: a) Cando o custo das obras necesarias exceda da metade do custo de reposición da edificación ou de nova construción con características similares, excluído o valor do solo.” A construción precisa a demolición completa da cuberta, do seu interior e nova construción, o que supera amplamente o 50 % do custe de reparación. Tamén se da a situación do artigo 201.2. b), que dispón: “b) Cando o edificio presente un esgotamento xeneralizado dos seus elementos estructurais fundamentais.” Tamén se da a situación do artigo 201.2. c), que dispón: c) Cando se requira a realización de obras que non puidesen ser autorizadas por encontrarse o edificio en situación de fóra de ordenación. Debe declararse a ruína do inmoble por atoparse nas situacións de ruína legal previstas nos artigos 201.2 (a, b e c), previa audiencia do propietario, e a conseguinte demolición da construción, limpeza e valado do solar. Figura como titular catastral da parcela: Don Sukhbir Van Beek Maijo.” Na devandita resolución deuse audiencia ao interesado por un prazo de 15 días hábiles para que poida consultar o expediente e formular as alegacións que considere convenientes en defensa dos deus dereitos e intereses, sen que conste que este último achegara alegación algunha. Encontrándose vacante a praza de xefe do servizo de Xestión Administrativa Urbanística dende o 26.10.2011, por orde do Sr. Alcalde formula a proposta de resolución a xefe da Asesoría Xurídica. Polo que, considerando o disposto no artigo 201 da Lei 9/2002, do 30 de decembro, de ordenación urbanística e protección do medio rural de Galicia, no uso das competencias delegadas por resolución da Alcaldía de data 22.06.2011, publicada no BOP núm.131 de 11.07.2011. Primeiro.- Declarar o estado ruinoso da da edificación situada na avda. de Vilaboa nº 152, da parroquia de Rutis deste termo municipal, con referencia catastral 0167224NH5906N0001JG, por incorrer a devandita edificación nos seguintes supostos previstos no artigo 201.2 da Lei 9/2002, do 30 de decembro, de ordenación urbanística e protección do medio rural de Galicia: a) Cando o custo das obras necesarias exceda da metade do custo de reposición da edificación ou de nova construción con características similares, excluído o valor do solo. b) Cando o edificio presente un esgotamento xeneralizado dos seus elementos estruturais fundamentais. c) Cando se requira a realización de obras que non puideran ser autorizadas por encontrarse o edificio en situación de fora de ordenación. Segundo.- Requirir ao propietario da edificación para que proceda a súa demolición no prazo de 3 meses a contar desde a notificación da presente resolución, previa solicitude da correspondente licenza achegando proxecto redactado por técnico competente, coa advertencia de que no caso de incumprimento do ordenado se procederá polo Concello á execución subsidiaria a custo do obrigado ou á execución forzosa mediante a imposición de multas coercitivas de 300 a 6.000 euros reiterables ata lograr a execución da demolición ordenada, conforme ao disposto no apartado 3 do citado artigo 201. Contra a presente resolución, que pon fin á vía administrativa poderá interpoñerse recurso potestativo de reposición ante a Alcaldía-Presidencia, no prazo dun mes a contar desde o día seguinte ao da notificación do presente acto, ao abeiro do establecido no artigo 117.1 da Lei 30/1992, de 26 de novembro; ou ben, directamente, recurso contencioso-administrativo ante o Xulgado do Contencioso-Administrativo da Coruña que corresponda, no prazo de dous meses, desde o día seguinte ao da recepción da presente notificación, de acordo co establecido nos artigos 8.1 e 46.1 da Lei 29/1998, de 13 de xullo. Non poderá interpoñerse recurso contencioso-administrativo, se se interpuxera o potestativo de reposición, en tanto non se resolva expresamente ou se produza a desestimación presunta do mesmo polo transcurso do prazo dun mes desde a súa interposición, de acordo co establecido no artigo 117.2 da Lei 30/1992, de 26 de novembro. Neste caso, o prazo para a interposición do recurso contencioso-administrativo será de dous meses desde a resolución expresa do recurso, a contar desde o día seguinte ao da notificación do mesmo; ou ben, seis meses, a contar desde o día seguinte en que deba entenderse desestimado por silencio administrativo o citado recurso potestativo de reposición. En todo caso, poderá interpoñer calquera outro recurso que estime conveniente para a defensa dos seus intereses.” Culleredo, 27 de febreiro de 2015. O concelleiro delegado da Área de Urbanismo, Asdo.: Diego Antonio Taibo Monelos P. D. (Resolución de 22.06.2011, B. O. P. nº 131 de 11.07.2011)